Document ID: /roh_data/filtered/fineweb-2-filterrobots_roh.jsonl.gz/56400

Sper la chascharia nova duai anc dar in local per mazzar ed elavurar charn ed in local per elavurar graun. Tut las trais parts dal project da svilup regiunal vegnan a custar radund otg milliuns francs. La chascharia nova è la pli gronda part dal project e custa radund quatter milliuns francs. Sper subvenziuns da chantun e Confederaziun ha era il Padrinadi per regiuns da muntogna dal Coop sustegnì la nova chascharia.
Inauguraziun l'atun 2018
La construcziun da la nova chascharia duai esser terminada en in onn. L'october 2018 quinta il president communal da la Val Müstair, Rico Lamprecht, da pudair inaugurar la chascharia. La chascharia actuala na correspunda betg pli a las pretensiuns dad oz.
Las ulteriuras parts dal project da svilup regiunal èn en planisaziun. La societad Agricultura jaura sto era anc segirar la finanziaziun dal nov local per mazzar ed elavurar charn e dal local per elavurar graun.
RR actualitad 12:00